แรงซื้อหุ้นพลังงานหนุน SET ปิดบวก 5.10 จุด
แรงซื้อหุ้นพลังงานหนุน SET ปิดบวก 5.10 จุด โดยดัชนีปิดตลาดวันนี้ อยู่ที่ระดับ 1,695.97 จุด บวก 5.10 จุด หรือ 0.30% มูลค่าซื้อขาย 5.95 หมื่นลบ.
6 ต.ค. 2560

ผู้สื่อข่าวรายงานว่า ดัชนีปิดตลาดวันนี้ อยู่ที่ระดับ 1,695.97 จุด บวก 5.10 จุด หรือ 0.30% มูลค่าซื้อขาย 5.95 หมื่นลบ.
10 หุ้นดันดัชนีวันนี้

ตลาดหุ้นเอเชีย

ด้าน นายณัฐชาต เมฆมาสิน ผู้ช่วยกรรมการผู้จัดการฝ่ายวิเคราะห์หลักทรัพย์ บล.ทรีนีตี้ กล่าวว่า ตลาดหุ้นไทยวันนี้ปรับตัวขึ้นตลอดทั้งวัน สอดคล้องกับตลาดหุ้นในภูมิภาคเอเชียที่ต่างก็ปรับตัวขึ้น โดยได้แรงซื้อจากหุ้นในกลุ่มพลังงานหลังราคาน้ำมันปรับตัวขึ้น ซึ่งกลุ่มพลังงานขึ้นในวันนี้สามารถทำให้ดัชนี SET เพิ่มขึ้นได้ 4 จุด
สำหรับแนวโน้มการลงทุนในสัปดาห์หน้า นักวิเคราะห์ประเมินว่า ตลาดฯ มีโอกาสผันผวนได้ โดยปัจจัยที่ต้องติดตามในสัปดาห์หน้าจะเป็นการเริ่มทยอยประกาศผลการดำเนินงานของบริษัทจดทะเบียนในงวดไตรมาส 3/60 โดยเริ่มที่กลุ่มธนาคารพาณิชย์ ซึ่งก็ต้องรอดูว่าจะออกมาดีหรือไม่ ซึ่งจากการทำ Preview ของนักวิเคราะห์เบื้องต้นพบว่า ผลการดำเนินงานไตรมาส 3/60 ของกลุ่มธนาคารพาณิชย์มีทั้งดีขึ้นและลดลงคละกัน
ส่วนปัจจัยต่างประเทศที่ต้องติดตาม คือ รายงงานผลการประชุมธนาคารกลางสหรัฐ (เฟด) พร้อมกับติดตามเกี่ยวกับรายชื่อของประธานเฟดคนใหม่ ซึ่งความนิยมของนายเควิน วอร์ช มีค่อนข้างมาก เป็นบุคคลที่มีความคิดสุดโต่ง หากนายเควิน วอร์ช ได้รับการคัดเลือกเป็นประธานเฟด คาดว่าจะส่งผลต่อกระแสเงินทุนที่อาจจะชะลอการไหลเข้า และมีผลต่อค่าเงินบาทที่อ่อนค่าลง เพราะนโยบายของนายเควิน วอร์ช มีความต้องการให้ผลตอบแทนจากพันธบัตรสหรัฐฯเพิ่มขึ้น และทำให้ค่าเงินดอลลาร์สหรัฐฯแข็งค่าขึ้น
 